Магілёўскі абласны драматычны тэатр

**Магілёўскі абласны драматычны тэатр** — старэйшы тэатр горада Магілёва і вобласці. Заснаваны ў 1888 годзе.

## Гісторыя 
thumb|злева|Задні фасад
Тэатр быў створаны ў Магілёве ў 1954 годзе на базе пераведзенага ў Магілёў Пінскага абласнога драматычнага тэатра. Прэм’ерай новага тэатра стала «Гісторыя аднаго кахання» К. Сіманава.

З 2006 года дзякуючы дырэктару тэатра А. Новікаву, у Магілёве праходзіць Міжнародны моладзевы тэатральны форум «M.@rt.контакт».

Пасля масавых фальсіфікацый на прэзідэнцкіх выбарах 2020 года, жорсткага здушэння акцый пратэстаў, збіцця і катаванняў затрыманых пратэстоўцаў, супрацоўнікі Магілёўскага абласнога драматычнага тэатра выступілі з адкрытым зваротам, у якім асудзілі беспрэцэдэнтны ціск дзяржаўных органаў на грамадзянскую супольнасць. 26 падпісантаў звароту патрабавалі не дапускаць закрыцця тэатраў праз палітычныя погляды іх работнікаў, як здарылася з Купалаўскім тэатрам, спыніць гвалт з боку сілавых органаў, а таксама шантаж работнікаў з боку кіраўнікоў прадпрыемстваў, напрыклад, ціск на работнікаў Магілёўскага мастацкага музея, правесці новыя дэмакратычныя і празрыстыя выбары, заклікалі дзяржаўныя СМІ спыніць скажэнне інфармацыі пра падзеі, якія адбываюцца ў грамадстве.

25 лістапада 2020 года Магілёўскае абласное ўпраўленне культуры звольніла дырэктара тэатра Андрэя Новікава, які адмовіўся пакараць супрацоўнікаў тэатра, якія выказаліся супраць гвалту і фальсіфікацыі выбараў.

## Будынак 
Будынак тэатра па вуліцы Першамайская, 7 — помнік дойлідства псеўдарускага стылю. Тэатр узведзены ў 1886—1888 гадах у цэнтры горада паводле праекта архітэктара П. Камбурава і інжынера У. Мільяноўскага.

У 1992—2001 гадах будынак знаходзіўся на рэканструкцыі. Спектаклі праходзілі ў будынку былога Дома палітасветы, не прыстасаванага для работы прафесійнага тэатра.

## Сучаснасць 
З 2006 года тэатрам праводзіцца маладзёжны тэатральны форум «М@rt.кантакт».

## Рэпертуар 
## Кіраўніцтва 
### Дырэктары ў розныя гады 
* Ала Паўлаўна Барысава (1986—1995)
* Віктар Пятровіч Куржалаў (1995—2000)
* Андрэй Фёдаравіч Новікаў (2000—2020)

## Трупа тэатра 
### Мастацкія кіраўнікі і галоўныя рэжысёры 
* В. Шутаў (1955—1960),
* Б. Лур'е (1960—1961)
* А. Асанін (1962—1963),
* В. Валадарскі (1964—1970),
* Уладзімір Аляксандравіч Караткевіч (1970—1975),
* Юрый Міроненка (1976—1978),
* Я. Велкоў (1978—1981)
* Валерый Васільевіч Маслюк (1981—1983)
* Салаўёў (1984)
* Аляксандр Дольнікаў (1984—1987)
* Андрэй Эдуардавіч Гузій (1989—1990)
* Ігар Кузьміч Перапёлкін (1991—1993)
* Ала Паўлаўна Барысава (1993—1995)
* Віктар Пятровіч Куржалаў (1995—2000)
* Уладзімір Аляксеевіч Пятровіч (2004—2006)
* Кацярына Аверкава (2010—2012)
* Саўліўс Варнас (2014—2019)

## Цікавыя факты 
* Спектакль «Аднакласнікі» Юліі Чарняўскай (рэжысёр Кацярына Аверкава) перамог у намінацыі «Лепшая пастаноўка па творы сучаснага беларускага аўтара» на Другой Нацыянальнай тэатральнай прэміі (2012).

## Літаратура 
* *Баравік Р. І.* Магілёўскі абласны драматычны тэатр// Тэатральная Беларусь: энцыклапедыя. У 2 т. Т. 2. — Мн.: БелЭН, 2003. — С. 43-49

## Спасылкі 
* Сайт Магілёўскага абласнога тэатра 
* 

Катэгорыя:З’явіліся ў 1954 годзе
Катэгорыя:Тэатры Магілёва

Катэгорыя:1954 год у Магілёве